GODIŠNJI PLAN I PROGRAM RADA ZA PEDAGOŠKU 2022./2023. GODINU

Dječji vrtić Zvončić Čepin

Rujan 2022.

Na temelju članka 39. Zakona o predškolskom odgoju i obrazovanju (Narodne novine br. 10/97, 107/07 i 94/13) i članka 14.-16. Statuta Dječjeg vrtića Zvončić Čepin, Odgojiteljsko vijeće je na sjednici održanoj 21. rujna 2022. godine utvrdilo Godišnji plan i program rada Dječjeg vrtića Zvončić Čepin za pedagošku 2022./2023. godinu.

Ravnateljica:

Monika Tovarović, odgojitelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 21. Zakona o predškolskom odgoju i obrazovanju (Narodne novine br. 10/97, 107/07 i 94/13) i članka 14.-16. Statuta Dječjeg vrtića Zvončić Čepin, Upravno vijeće Dječjeg vrtića Zvončić Čepin je na 13. sjednici Upravnog vijeća održanoj 30. rujna 2022. godine., na prijedlog ravnateljice donijelo Godišnji plan i program rada Dječjeg vrtića Zvončić Čepin za pedagošku 2022./2023. godinu.

Predsjednica Upravnog vijeća

Dječjeg vrtića Zvončić Čepin

Marica Beraković, dipl.iur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U Čepinu, 30. rujna 2022. godine.

SADRŽAJ

UVOD

USTROJSTVO PROGRAMA

NJEGA I SKRB ZA TJELESNI RAST I ZDRAVLJE DJECE

MATERIJALNI UVJETI

ODGOJNO OBRAZOVNI RAD

STRUČNO USAVRŠAVANJE

SURADNJA S RODITELJIMA

SURADNJA S DRUŠTVENIM ČIMBENICIMA

VREDNOVANJE PROGRAMA

GODIŠNJI PLAN I PROGRAM RADA RAVNATELJA

GODIŠNJI PLAN I PROGRAM RADA STRUČNOG SURADNIKA PEDAGOGA

GODIŠNJI PLAN I PROGRAM RADA STRUČNOG SURADNIKA PSIHOLOGA

GODIŠNJI PLAN I PROGRAM RADA STRUČNOG SURADNIKA ZDRAVSTVENOG VODITELJA

UVOD

Godišnji plan i program odgojno-obrazovnog rada izrađen je i provodit će se u skladu sa zakonskim i podzakonskim propisima te službenim programskim dokumentima Republike Hrvatske, koji se odnose na predškolski odgoj i obrazovanje (Zakon o predškolskom odgoju i obrazovanju, Državni pedagoški standard predškolskog odgoja i naobrazbe, Programsko usmjerenje odgoja i obrazovanja predškolske djece, Nacionalni kurikulum za rani i predškolski odgoj i obrazovanje, Konvencija o pravima djeteta, Nacionalni program odgoja i obrazovanja za ljudska prava te drugi dokumenti koji reguliraju djelatnost predškolskog odgoja).

Pedagoška godina započela je s 1. rujna 2022. i traje do 31. kolovoza 2023. godine.

Dječji vrtić osnovan je s ciljem zadovoljenja potrebe roditelja za smještajem djece predškolske dobi u općini Čepin.

Vrtić će provoditi odgojno-obrazovni rad s djecom rane i predškolske dobi sukladno važećim propisima za predškolske ustanove. Kroz planirane programe vrtić će ostvarivati djelatnost njege, odgoja i obrazovanja, zdravstvene zaštite, pravilne prehrane i socijalne skrbi djece predškolske dobi koji su prilagođeni razvojnim i aktualnim potrebama djeteta, njegovim interesima i potencijalima. Istodobno, će poštovati prava djeteta i njegove obitelji kao i prava zaposlenika odgojno-obrazovne ustanove.

U ranoj i predškolskoj dobi od iznimnog je značaja odgojno-obrazovnom procesu pristupati holistički, te voditi brigu o cjelovitosti i nedjeljivosti odgoja, njege, zaštite i obrazovanja djece. Kvaliteta učenja i življenja djece rane dobi u izravnoj je povezanosti sa stvaranjem uvjeta za odgoj, učenjem i cjelovitim razvoje svakog djeteta.

Sukladno ovim spoznajama osigurat ćemo sve potrebne uvjete kako bi pružili i omogućili optimalne, stimulativne uvjete u kojima će djeca imati priliku aktivno učiti zajedno s vršnjacima i odraslima, odnosno uvjete za konstruiranje i sukonstruiranje znanja.

Globalni cilj nam je odgojno obrazovni rad organizirati u skladu sa suvremenom pedagoškom praksom, usklađivati ga s novim Nacionalnim kurikulumom za rani i predškolski odgoj i obrazovanje. U središte postaviti vrijednosti, načela i ciljeve a ne sadržaj odgoja i obrazovanja. Orijentirati se na ključne kompetencije, otvorenost prema van te uspostavljanje suradničkog odnosa odgojitelja s obiteljima djece, drugim vrtićima i ostalim relevantnim institucijama te povezivanje sa stručnjacima i svim važnim tijelima lokalne zajednice.

Cilj programa je djetetu osigurati okruženje u kojem će ono maksimalno razviti sve svoje osobne potencijale, zadovoljiti aktualne interese i time steći znanja, vještine i navike koje će mu omogućiti uspješnu prilagodbu na nove uvjete života, rasta i razvoja. Okruženje kao niz materijalnih i komunikacijskih čimbenika organizirat će se tako da reguliraju djetetov psihički razvoj te da utječe na formiranje njegove osobnosti i njegovih socijalnih stavova i vještina.

Jasni kratkoročni i dugoročni ciljevi su osnova za izbor sadržaja i metoda rada.

Suvremenim pedagoškim koncepcijama ili pristupima usmjerenim na dijete, njegove potrebe, prava i razvojne interese, vrtić će prilagođavati svoj ustroj i programsku strukturu.

Sustavnim praćenjem, dokumentiranjem i vrednovanjem odgojno-obrazovnog rada usmjerit ćemo se na izgradnju što bogatije odgojne prakse u vrtiću

* Stvaranjem bogatijeg konteksta (materijalnog i socijalnog), podržavat ćemo, pratiti i bolje razumjeti sve procese učenja djece
* Poticat ćemo kvalitetu ranog i predškolskog odgoja
* Postaviti temelje cjeloživotnog učenja
* Promicati i osvješćivati humanizaciju odnosa
* Razvijati demokratsku i otvorenu komunikaciju koja značajno utječe na kvalitetu življenja djece, odgojitelja i roditelja
* Orijentirat ćemo se na praćenje i podržavanje djetetova učenja te stjecanje roditeljskih i djetetovih kompetencija unutar redovitog, obogaćenog i drugih programa
* Osigurat ćemo kvalitetne pedagoške aktivnosti, tijekom kojih briga, njega i učenje čine suvislu cjelinu
* Osigurati sigurno okruženje, a istovremeno pružiti izazove, te poticati igru i aktivnosti
* Pružati potporu pri razvijanju povjerenja u vlastitu sposobnost razmišljanja, djelovanja, kretanja i učenja, tj. sposobnost razvijanja različitih perspektiva, kao što su intelektualna, jezična, etička, praktična, osjetilna i estetska.

USTROJSTVO PROGRAMA

Prema Zakonu o predškolskom odgoju i obrazovanju (NN 10/1997., članak 15) program rada dječjeg vrtića odvijat će se u:

Dječjem vrtiću Zvončić, sa sjedištem u Čepinu, ulica grada Vukovara 2.

Sukladno kapacitetu i prostornim mogućnostima Dječjeg vrtića Zvončić, Čepin ostvarivat će se:

* redovni 10-satni program njege, odgoja, obrazovanja, zdravstvene zaštite, prehrane, socijalne skrbi djece rane i predškolske dobi koji je prilagođen razvojnim potrebama djece te njihovim mogućnostima i sposobnostima. Program će se provoditi u sedam odgojnih skupina djece starosti od 12 mjeseci do polaska u školu, u vremenu od 06:00-17:00 sati, pet dana u tjednu, kroz pedagošku godinu koja traje od 1. rujna do 31. kolovoza. Radno vrijeme je usklađeno s potrebama djece i zaposlenih roditelja.
* Kraće programe odgojno-obrazovnog rada sa djecom (ovisno o potrebama djece i zahtjevima roditelja)

U upisnom roku za novu pedagošku godinu 2022./2023. Vrtić je primio zahtjeve za upis 105 djece, što je iznimno veliki broj prijava u odnosu na prethodne godine. Na čekanju za upis u Vrtić u Čepinu je 55 djece.

Program predškole provodit će se integrirano za djecu koja su polaznici redovitog programa dječjeg vrtića, a za djecu koja nisu uključena u redovan program u Čepinu, program predškole provodit će se od sječnja do ožujka 2023. godine.

S obzirom na broj upisane djece i broj odgojnih skupina, ustrojene su slijedeće vrste poslova: poslovi vođenja, poslovi odgoja i obrazovanja, pomoćno-tehnički poslovi.

|  |  |  |
| --- | --- | --- |
| **Skupina poslova** | **Naziv radnog mjesta** | **Broj radnika** |
| *Vođenje poslovanja* | Ravnatelj | 1 |
| *Administrativni poslovi* | Tajnik | 1 |
| *Financijsko-računovodstveni poslovi* | Računovođa | 1 |
| *Stručno-pedagoški poslovi* | Odgojitelji | 14 |
|  | Pedagog | 1 |
|  | Psiholog | 1 |
|  | Zdravstvena voditeljica | 1 |
| *Pomoćno-tehnički poslovi* |  |  |
|  |  |
| Servirka-spremačica | 4 |
|  |  |
|  |  |
| **Ukupno** |  | **24** |

Sukladno Državnom pedagoškom standardu predškolskog odgoja i naobrazbe, radno vrijeme odgojitelja u odgojnim skupinama organizirano je na bazi 27,5 sati tjedno neposrednog izvođenja odgojno-obrazovnog rada, a preostali broj sati do 40-satnog radnog tjedna bit će realiziran prema opisu i naravi posla odgojno-obrazovnih radnika.

Radna obveza odgojitelja sastoji se od neposrednog rada s djecom u odgojnoj skupini i ostalih pratećih poslova: planiranje i programiranje rada, pripremanje okruženja za rad (pripremanje prostora i poticaja za rad), praćenje i evaluacija rada, izrada didaktičkog materijala, stručno usavršavanje (individualno i kolektivno), timski rad, rad u interesnim grupama prema osobnim afinitetima, suradnja i savjetodavni rad s roditeljima, suradnja s lokalnom zajednicom te drugim poslovima u suradnji s ravnateljicom i stručnim timom.

U radu odgojitelja pratit će se realizacija ostalih poslova:

* Evidencija prisutnosti djece
* Imenik
* Knjiga pedagoške dokumentacije odgojne skupine
* Evidencija o stručnom usavršavanju odgojitelja i stručnih suradnika
* Dokumentiranje aktivnosti djece (fotodokumentacija, mape, video zapisi)

Stručni suradnik obvezan je u neposrednome pedagoškom radu s djecom, odgojiteljima i roditeljima provoditi 25 radnih sati tjedno, a ostale poslove u sklopu satnice do punoga radnog vremena. Poslovi koji se obavljaju u neposrednome pedagoškom radu i drugi odgovarajući poslovi obavljaju se u sklopu 7-satnoga radnog vremena, a ostatak se odnosi na poslove vezane uz suradnju s drugim ustanovama, poslove stručnoga usavršavanja, planiranja, pripreme za rad i druge poslove. Stručni suradnik pedagog radi na promicanju i istraživanju različitih koncepcija, teorijskih postavki, znanstvenih spoznaja i dostignuća, unaprjeđivanja kakvoće rada s djecom i roditeljima, te stručnog usavršavanja, osposobljavanja i obrazovanja odgajatelja i ostalih sudionika u procesu, istraživanja i vrednovanja kvalitete primjene programa, odnosno humanog i materijalno organizacijskog okruženja u kojima se programi provode. (Plan i program pedagoga, psihologa, zdravstvene voditeljice).

Na poslovima raspodjele obroka u vrtiću rade servirke u punom radnom vremenu.

Na poslovima održavanja čistoće unutarnjih i vanjskih prostora radit će 2 spremačice s punim radnim vremenom.

Na poslovima održavanja zgrade vrtića i vanjskih prostora, grijanja i popravcima rade vanjski suradnici (po pozivu ravnatelja).

NJEGA I SKRB ZA TJELESNI RAST I ZDRAVLJE DJECE

Plan provedbe programskih aktivnosti zasniva se na:

* zdravstvenoj zaštiti djeteta
* prehrani djece
* higijensko-tehničkim uvjetima
* sigurnosti djece i vođenju zdravstvene dokumentacije
* rad s djecom s posebnim potrebama.

Zdravstvena zaštita djeteta odnosi se na očuvanje i unapređivanje zdravlja djece i njihovog psihofizičkog razvoja pravovremenim i kvalitetnim zadovoljenjem razvojnih potreba i prava djece.

Sukladno Pravilniku o zdravstvenoj zaštiti djece svi roditelji donose potvrde o obavljenom pregledu liječnika pedijatra ili obiteljske medicine te propisanoj imunizaciji.

Provođenjem razgovora s roditeljima pri upisu prikupit će se potrebne informacije o djetetu kojima dobivamo uvid u njegovo zdravstveno stanje, ponašanje, navike i specifične potrebe. Na taj način dobivamo sliku o psihofizičkom statusu djeteta, te mu pristupamo individualno ovisno o njegovim potrebama, mogućnostima i navikama.

Razgovorom i uvidom u liječničku dokumentaciju identificiraju se djeca sa zdravstvenim problemima (alergija na hranu, kronične bolesti, psihofizičko stanje i sl.). Na taj način odgojitelj dobiva uvid u specifičnosti djeteta i upute oko eventualne specijalne brige i skrbi.

Prehrana u vrtiću zasnivat će se na održavanju postignutog standarda kvalitete uz tendenciju poboljšanja, poštujući planiranje obroka u skladu s Prehrambenim standardima za planiranje prehrane djece u dječjim vrtićima.

Roditelji imaju uvid u jelovnik koji se sastavlja na tjednoj bazi putem oglasne ploče na ulazu u zgrade te službenu internet stranicu Vrtića.

HACCP dokumentacija vodit će se prema utvrđenom planu i protokolu.

Pregled osnovne dokumentacije i evidencija koju vodimo unutar HACCP sustava:

* evidencija prijema hrane
* evidencija temperature u rashladnim uređajima
* evidencija temperature u uređajima za skladištenje
* evidencija temperature smrznute hrane
* evidencija temperature termičke obrade hrane
* evidencija čišćenja i dezinfekcije.

Zbog očuvanja zdravlja djece i zaposlenika vršit će se redovita dezinfekcija igračaka i opreme. Sigurnost djece u vrtiću osigurat će se kroz:

* svakodnevne preglede vanjskih dijelova vrtića (dvorište, sprave) od strane spremačica,
* sve potencijalno opasne i neispravne igračke i sprave uklanjat će se do njihovog popravka ili zamjene novim,
* potencijalno opasan namještaj iz dječjih soba bit će uklonjen i saniran.

Vođenje zdravstvene dokumentacije podrazumijeva:

* potvrde o obavljenom sistematskom zdravstvenom pregledu djeteta prije upisa u vrtić,
* individualni dosje za dijete sa zdravstvenim teškoćama,
* liječničke potvrde o razlozima izostanka,
* antropometrijska mjerenja.

Svi zaposlenici su obavezni obavljati redovite zdravstvene preglede sukladno važećim propisima.

Rad s djecom s posebnim potrebama:

* Identifikacija djece s posebnim zdravstvenim i razvojnim potrebama (na temelju medicinske dokumentacije ili mišljenja iz specijalizirane ustanove i zapažanja odgojnih radnika)
* Opservacija i praćenja djeteta s razvojnim potrebama
* Identifikacija, evidencija i upućivanje na dijagnosticiranje i tretman u odgovarajuće ustanove
* Planiranje i programiranje individualiziranog programa prema konkretnim potrebama djeteta.

MATERIJALNI UVJETI

Materijalni uvjeti rada u našoj Ustanovi ovise o količini financijskih sredstava uplaćenih iz proračunskih izvora općine Čepin, te o količini sredstava uplaćenih od strane roditelja.

Materijal potreban za planirane aktivnosti nabavljat će se za sve odgojne skupine prema potrebama djece i odgojitelja uz brigu o racionalnom korištenju sredstava.

MATERIJALNA I DIDAKTIČKA OPREMA

Da bi djeca mogla istraživati, surađivati i učiti, nužno je pripremiti okruženje u kojem će se osjećati slobodno, sigurno i ugodno. Prostor i materijali čine temelj za dječje aktivnosti kroz koje djeca uče. Budući da smo svjesni toga da djeca svoja znanja konstruiraju kroz neposredno iskustvo i suradnju s drugom djecom i odraslima, a ne direktnim poučavanjem, naša je zadaća stvoriti okruženje koje to omogućuje, potiče i podupire.

Praćenje djetetovih potreba i interesa, osluškivanje onoga što djecu uistinu zanima (a zanima ih puno toga), kao posljedicu trebalo bi imati stalno obogaćivanje prostora i materijala.

Okruženje može značajno pojačati motivaciju tj. želju za pisanjem, čitanjem, računanjem i drugim aktivnostima koje podupiru i potiču dječji razvoj. Predmeti i materijali kojima se djeca koriste potiču djecu na promišljanja i razmatranja mogućnosti koja ona pružaju. Tako nestrukturirani materijali potiču fleksibilnije procese razmišljanja od materijala koji su strogo strukturirani. No i oni su jednako važni i pružaju nebrojene mogućnosti upravo za poticanje i razvoj ranog učenja.

Potrošni materijal za redovnu djelatnost i neposredan rad s djecom bit će osiguran tijekom odgojno obrazovnog rada u optimalnim količinama.

ODGOJNO OBRAZOVNI RAD

Cilj odgojno obrazovnog rada jest zadovoljavanje djetetovih potreba uz poticanje cjelokupnog razvoja djeteta. Čitav odgojno obrazovni proces odvija se u duhu humanističko - razvojne koncepcije koja uvažava zakonitosti razvoja predškolskog djeteta, priznaje dijete kao vrijednost po sebi, prihvaća ga kao biće s dostojanstvom i samopoštovanjem koje treba uvažavati i razvijati te kao biće s pravima propisanim Deklaracijom o pravima djeteta 1959. koja uključuju pravo na rast, razvoj i učenje u tjelesnom, umnom, moralnom i društvenom pogledu, a u skladu s djetetovim mogućnostima i potrebama.

Osnovne zadaće

* Sustavno praćenje i zadovoljavanje razvojnih potreba djece
* Osiguravanje poticajne sredine za cjelokupan razvoj djeteta te prilagođavanje cjelokupnog vrtićkog okružja potrebama djece i roditelja
* Planiranje sadržaja i poticaja za napredovanje u tjelesnom i psihomotornom području, socioemocionalnom, spoznajnom te u području govora, stvaranja i izražavanja, kao i praćenje provedbe aktivnosti i valorizacija istih
* Njegovanje temeljnih humanih vrijednosti važnih za razvoj odnosa među djecom i odraslima, kontinuirano poštivanje dječjih prava, kako u vrtiću tako i u obitelji

Globalno tematsko planiranje odgojno obrazovnog rada

|  |  |  |  |
| --- | --- | --- | --- |
| TEMATSKE CJELINE | BITNI CILJEVI I ZADACI | SADRŽAJI I AKTIVNOSTI | VRIJEME REALIZACIJE |
| mjesec prilagodbe  10.09. Hrvatski olimpijski dan  29.9. Dan policije  Dječji tjedan  Prvi dan jeseni  Jesenska svečanost  Dani zahvalnosti za plodove zemlje  Dani jabuka  Dani kruha  Svjetski dan štednje  (31. listopad)  Sigurnost djece u prometu  Svi sveti i Dušni dan  18. 11. Dan sjećanja na žrtvu Vukovara  Mjesec knjige  Adventsko razdoblje  Sv. Barbara (4. prosinca)  Sv. Nikola (6. prosinca)  Sv. Lucija (13. prosinca)  Prvi dan zime  Badnjak (24. prosinca)  Božić (25. prosinca)  Sv. Stjepan (26. prosinca)  Sv. Valentin (14.  veljače)  Pokladni dani  Prvi dan proljeća  Svjetski dan zaštite  vode (22. ožujka)  Svjetski meteorološki  dan (23. ožujka)  Dan očeva (19.3.)  Uskrsni blagdani  Međunarodni dan dječje knjige (2. travnja)  Dan hrvatske knjige (22. travnja)  Svjetski dan zdravlja (7. travnja)  Dan planeta Zemlja(22. travnja)  Međunarodni blagdan rada (1. svibnja)  Europski tjedan  Majčin dan (druga nedjelja u svibnju)  Međunarodni dan  obitelji (15. svibnja)  Sv. Florijan-dan vatrogasaca (4. svibnja)  Svjetski dan športa  (30. svibnja)  Svjetski dan  nepušenja (31.svibnja)  Dan državnosti (25. lipnja)  Dan pobjede i domovinske zahvalnosti (5. kolovoza)  Velika Gospa (15. kolovoza) | uočavanje i zadovoljavanje primarnih potreba djeteta, stvaranje ozračja  dobrodošlice i prihvaćanja  istaknuti utjecaj tjelesnih aktivnosti na zdravlje i osvijestiti olimpijske vrijednosti  upoznavanje sa zanimanjem policajac  razvijanje svijesti o pravima  i potrebama djece, poticanje  roditelja na sudjelovanje u  igrama i aktivnostima s  djecom, stvaranje osjećaja  zajedništva među djecom  bogaćenje neposrednih iskustava djeteta, stvaranje veza i odnosa među  stvarima u prirodnoj okolini i  društvenoj sredini  upoznavanje s  karakteristikama godišnjeg  doba  upoznavanje s  karakteristikama plodina  upoznavanje s vrijednosti novca i štednjom kao načinom života  razvoj svijesti o opasnostima na cesti  sjećanje na preminule  sjećanje na herojsku obranu Grada, ponos i zahvalu prema braniteljima  poticanje dječjeg interesa prema knjizi, očuvanje trajnih vrijednosti  aktivno sudjelovanje u blagdanskim zbivanjima na razini objekta i Općine  razvijanje osjećaja  pripadnosti, zajedništva  ljubavi u vrtićkoj i obiteljskoj  sredini  razvijanje spoznaje o vrijednostima i važnosti narodnih običaja  proširivanje dječjeg iskustva u svezi promjena u neposrednoj okolini  razvijanje svijesti o promjenama u prirodi i ulozi čovjeka u očuvanju prirode  poticanje usvajanja navika  važnih za očuvanje okoliša  razvijanje svijesti o ulozi oca u obitelji  razvijanje spoznaje o vrijednostima i važnosti narodnih običaja  osvijestiti značaj pisane riječi, vrijednost knjige-slikovnice  razvijanje navike korištenja usluga knjižnice i knjižare  razvijanje svijesti o ulozi prehrane, tjelesnog kretanja i higijenskih navika u  očuvanju zdravlja  poticanje razvoja ekološke  osjetljivosti djece  poticati spoznavanje vrijednosti ljudskog rada  upoznavanje djece s  različitim zanimanjima  naglašavati značaj  roditeljstva, majčinstva  upoznavanje djece s pojmom 'volonterskog rada', razvijanje osjećaja solidarnosti i altruizma  osvještavanje važnosti dragovoljnog rada vatrogasaca te visoki rizik toga rada  upoznavanje sa službom  112  osvješćivanje javnosti o načinu rada u vrtiću,  profesionalno usavršavanje  odgojiteljica  poticanje usvajanja navika bavljenja sportom  poticanje na usvajanje navike svakodnevne tjelesne aktivnosti  poticanje zajedništva i suradnje među djecom u sportskim natjecanjima  osvješćivanje emocija  uspjeha i pobjede  razvijanje svijesti o  štetnosti pušenja  jačanje osjećaja pripadnosti svom gradu, zavičaju, domovini  razvijanje interesa te pozitivnog stava prema drugim narodnostima i kulturama  njegovanje dječjih iskustava o vjerskim i tradicijskim običajima | upoznavanje prostora, odgojiteljica i djece međusobno  socijalne igre (To sam ja)  igre ogledalom  natjecateljske igre  posjet policijskoj postaji, policajac u skupini  nastup i druženje djece, roditelja i odgojiteljica povodom Dječjeg tjedna  posjet djece  načelniku povodom  Dječjeg tjedna  posjet pekari, tržnici  aktivnosti izrade kruha i  kolača u vrtiću  Posjet župnika vrtiću,  blagoslov kruha  posjet banci  posjet autobusnoj postaji  predavanja na temu sigurnosti u prometu, vanjski suradnici  realizacija projekta o  prometu na razini vrtića  paljenje svijeća  posjete knjižnici,  ilustracija bajki  izrada ukrasa za bor, adventskog vijenca, blagdanskih kolača  predstave odgojiteljica za djecu, podjela darova  šetnje bližom okolicom, promatranje promjena u prirodi, prerada iskustava  dramske igre, pokretne igre s pjevanjem  sudjelovanje u povorci  maškara u gradu  prisustvovanje  lutkarskom proljeću  šetnje uz neposredno  promatranje okoline  praćenje vremenskih promjena, predviđanje i bilježenje  sadnja bilja, prikupljanje  PVC ambalaže, briga za čisti okoliš  aktivnosti s djecom i  očevima u neposrednom radu s djecom i kroz radionice  posjet Dječjem odjelu Centra za kulturu općine Čepin  posjet knjižari  posjete zdravstvenim ustanovama  obilježavanje dječjih rođendana zdravim slasticama  šetnje okolicom  šetnja uz Dravu  posjet Kopačkom ritu  posjet dječjim igralištima  posjet nogometnom, klubu  posjet ZOO vrtu  posjet poljoprivrednom gospodarstvu  posjet konjičkom klubu  posjet voćnjaku  posjet seoskom dvorištu  posjet obrtničkim  radionicama  posjet tržnici  posjeta važnih kulturno -povijesnih spomenika Općine i okolice  izlet  posjet vatrogasnoj postrojbi Čepin  prezentacija rada u vrtiću  na glavnom trgu, stručna predavanja, radionice za djecu i roditelje, predstava odgojiteljica za djecu i roditelje  posjet predškolaca osnovnoj školi  sudjelovanje na Olimpijskom festivalu dječjih vrtića  igre vodom, istraživačke  aktivnosti  natjecateljske igre  izleti i obilasci značajnih mjesta u gradu i užem zavičaju  predstave dramske  vrtićke skupine | Rujan  Listopad  Studeni  Prosinac  Veljača  Ožujak  Travanj  Svibanj  Lipanj  Kolovoz |

Slijedom Programskog usmjerenja odgoja i obrazovanja predškolske djece kojim se propisuje zadovoljavanje dječjih potreba, mogućnosti i interesa, u godišnjim planovima odgojiteljica naznačeni su projekti koji bi se, temeljem uočenih interesa djece protekle godine, mogli ostvariti u predstojećoj godini. Ipak, sama tema projekta i tijek realizacije ovisit će isključivo o interesu djece za ponuđeno te su projekti planirani na početku pedagoške godine podložni promjenama ovisno o dječjem interesu za ponuđene. Prijedlozi tema projekata za predstojeću pedagošku godinu su sljedeći:

* Tradicijske igre
* Lijepa naša Hrvatska
* Knjiga – slikovnica
* Mali arheolozi
* Vatrogasci
* Automobil – ljubimac velikih i malih

**Posebni programi**:

**Kraći program njegovanja tradicijske kulture i folklora**

Provođenjem Kraćeg programa njegovanja tradicijske kulture i folklora kod djece potičemo razvoj osjećaja pripadnosti kraju u kojem žive i ljubav prema tradicijskoj kulturi. Tri osnovna strateška čimbenika koji određuju posebnost jednog naroda u odnosu na drugi jesu jezik, nacionalna povijest i tradicijska kultura.

**Cilj programa**

Poticati i njegovati ljubav prema kraju i mjestu u kojem žive, upoznavati običaje, hrvatske tradicijske pjesme, plesove i igre s pjevanjem, govor i nošnju svoga kraja, Slavonije i Baranje, te omogućiti djeci i ovaj oblik stvaralaštva.

**Način vrednovanja**

* upitnici i evaluacijske liste za roditelje prije početka i nakon održanog ciklusa radionica
* evaluacija voditelja radionica nakon svake provedene radionice.

**Namjena programa**

Program je namijenjen djeci čiji roditelji pisanim zahtjevom iskažu potrebu za kraćim programom njegovanja tradicijske kulture i folklora.

**Nositelji programa**

Odgojitelji i članovi KUD-a Ivan Kapistran Adamović, Čepin.

**Kraći program predškole**

Program predškole je obvezni program odgojno – obrazovnog rada s djecom u godini dana prije polaska u osnovnu školu i dio je sustava odgoja i obrazovanja u RH.

**Ciljevi programa su**:

* pružanje podrške i poticanje cjelovitog razvoja (tjelesnog, kognitivnog, društvenog, moralnog i duhovnog razvoja)
* doprinos stjecanju iskustava i spoznaja, izgrađivanje i razvijanje osobnosti, kompetencija, vještina i navika potrebnih za polazak u školu, dalje školovanje i život

Neposredni cilj: doprinos zrelosti/ gotovosti za život i rad u školi.

Osigurati okruženje u kojem će dijete u godini dana prije polaska u školu razviti svoje potencijale te kroz zadovoljenje djetetovih aktualnih potreba i interesa, razviti samostalnost, steći znanja, vještine i navike koje će mu pružiti sigurnost za svladavanje školskog programa i djelovanje u promjenljivim životnim uvjetima.

**Obilježja programa su:**

* primjena suvremenih procesa učenja djece zasnovanih na najnovijim znanstvenim spoznajama
* posebna pozornost se pridaje poticajnoj organizaciji socio - pedagoškog konteksta u kojem treba osmisliti, ponuditi izbor različitih aktivnosti i igara
* suradnja među djecom, suradnja između skupina, odraslima, obitelji i lokalnom zajednicom
* neposredno učenje kroz stjecanje izravnih iskustava i znanja kroz istraživanje okruženja, posjete, susrete i izlete
* individualizirani pristup
* stvaranje uvjeta za igru i samoorganizirajuće aktivnosti
* predlaganje novih mogućnosti za igru, stvaranje, promatranje, otkrivanje, traženje i učenje novih rješenja
* praćenje i dokumentiranje procesa učenja djece i njihovih postignuća

Program predškole usmjeren je prema poticanju tjelesne, emocionalne, intelektualne i socijalne zrelosti te razvoju samostalnosti djece predškolske dobi i dio je redovitog programa. Predškolu pohađaju i djeca koja nisu obuhvaćena redovitim programom u trajanju od 250 sati.

**Način realizacije**

Primjena suvremenih procesa učenja djece zasnovanih na najnovijim znanstvenim spoznajama. Posebna se pozornost pridaje poticajnoj organizaciji socio-pedagoškog konteksta u kojem treba osmisliti, ponuditi izbor različitih aktivnosti i igara.

**Način vrednovanja**

* kroz praćenje provedbe bitnih zadaća i razvojnog plana Ustanove
* kroz nastavak rada vrtićkog tima za kvalitetu
* samoevaluacija i vanjska evaluacija rada (Nacionalni centar za vanjsko vrednovanje obrazovanja)
* upitnici za djecu, odgajatelje i roditelje na kraju pedagoške godine

STRUČNO USAVRŠAVANJE

Stručnim usavršavanjem djelatnica nastojat ćemo utjecati na kvalitetu svih segmenata odgojno obrazovnog rada. Individualnim stručnim usavršavanjem planiramo podizati vlastitu kompetenciju, unapređivati te preventivno djelovati i rješavati problemske situacije u odgojno obrazovnoj praksi. Postojeće oblike zajedničkog rada planiramo i dalje provoditi - timski sastanci, radne grupe s određenim zadatkom, radionice stručnog tima. Također, tijekom cijele godine sudjelovati ćemo na stručnim skupovima i radionicama Agencije za odgoj i obrazovanje.

PLAN STRUČNOG USAVRŠAVANJA U PEDAGOŠKOJ GODINI 2022./23.

|  |  |  |  |
| --- | --- | --- | --- |
| OBLICI | SADRŽAJ I AKTIVNOSTI | NOSITELJI | ROK |
| PLANIRANJA  TIMSKI RAD  STRUČNE  KONZULTACIJE  RADNI DOGOVORI | ostvarivanje zakonske obveze  poticanje suradnje, zajedništva i otvorene komunikacije na relaciji odgojiteljica –odgojiteljica i odgojiteljice – stručni suradnici  dramska radionica  kreativna radionica  organizacija radnih dogovora s ciljem unapređivanja odgojno obrazovne prakse | odgojiteljice  stručni suradnici  ravnateljica | tijekom godine |

|  |  |  |  |
| --- | --- | --- | --- |
| INDIVIDUALNO  STRUČNO  OBRAZOVANJE | Ostvarivanje individualnih  planova i programa permanentnog usavršavanja | odgojiteljice  stručni suradnici | tijekom godine |
| KOLEKTIVNO STRUČNO USAVRŠAVANJE U USTANOVI   * odgojiteljsko vijeće * interni stručni aktivi | obrada relevantnih tema kroz  komunikacijske oblike stručnih aktiva (Stvaranje kurikuluma u vrtiću; Različite bolesti kod djece – prva pomoć; Modeliranje poželjnog dječjeg ponašanja, Kominukacija s roditeljima)  sudjelovanje na edukaciji POU Korak po korak: Korak prema inkluziji | odgojiteljice  stručni  suradnici  vanjski suradnici  ravnateljica | tijekom godine |
| KOLEKTIVNO STRUČNO USAVRŠAVANJE IZVAN USTANOVE   * predavanja * seminari * radionice * savjetovanja | prema planu AZOO-a  Katehetski ured Đakovačko-osječke nadbiskupije  predavanja i edukacije prema interesu i potrebama odgojno obrazovnog procesa | voditeljice programa  ravnateljica | tijekom godine |

INDIVIDUALNO STRUČNO USAVRŠAVANJE I OBRAZOVANJE ODGOJNIH DJELATNICA

Ove pedagoške godine obogatili smo vrtićku knjižnicu novim naslovima stručne literature te priručnicima za rad. Većina navedenog bila je zastupljena u individualnim planovima odgojiteljica za individualno stručno usavršavanje:

A. Miljak: Uloga komunikacije u razvoju govora djece predškolske dobi

A. Pulkkinen: Razvoj djece kroz igru

A. Silić: Prirodno učenje stranog (engleskog) jezika djece predškolske dobi

B. Loupan: Vjerujte u svoje dijete

D. Ehrensaft: Razmaženo dijete

Dr. L. Salk: Što dijete želi da roditelji znaju

G. Smalley: Ključ srca vašeg djeteta

I. Filipović: Kako biti bolji roditelj

I. Seme Stojnović: Djeca – čuvari djedovine

J. Bašić: Integralna metoda

J. Delač Hrupelj: Lijepo je biti roditelj

J. Lalli: Abeceda osjećaja

J. Rumpf: Vikati, udarati, uništavati: kako postupati s agresivnom djecom

J. Smolec: Praksa i filozofija učenja

M. Ljubetić: Vrtić po mjeri djeteta

M. Šagud: Ogajatelj kao refleksivni praktičar

R. Rade: Malo dijete i prostor

R. Woolfson: O čemu moje dijete razmišlja

S. Cooper: Braniti se riječima

S. Goldberg: Zabavno učenje

Sally Yahnke Walker: Darovita djeca

Ž. Živković: Razvoj emocionalne inteligencije

RAD ODGOJITELJSKOG VIJEĆA

|  |  |  |
| --- | --- | --- |
| SADRŽAJ | NOSITELJI | ROKOVI |
| I  usvajanje Godišnjeg plana i  programa i Kurikuluma za 2022./23. godinu  tekuće zadaće  II  osvrt na prvo tromjesečje  pedagoške godine, smjernice za daljnji rad, novosti, tekuće zadaće  III  ljetno ustrojstvo rada  IV  Usvajanje izvješća o odgojno  obrazovnom radu  ustroj odgojnih skupina i raspored djelatnika | ravnateljica  stručni suradnici  ravnateljica stručni suradnici odgojiteljice  ravnateljica  stručni suradnici  ravnateljica  stručni suradnici | rujan  siječanj  lipanj  kolovoz |

SURADNJA S RODITELJIMA

Temeljni cilj suradnje s roditeljima je uključivanje roditelja u život i rad vrtića te pomoć roditeljima u procesu odgoja djeteta. Suradnju s roditeljima planiramo ostvariti na više razina: svakodnevno usmenim putem, putem pisanih obavijesti u kutiću za roditelje; obavijesti o aktualnim zbivanjima, tjedni planovi rada, tekstovi o rastu i razvoju djeteta, aktualna problematika, foto zapisi djece u aktivnostima na panou; u kojima svaki roditelj može pronaći obavijest o specifičnostima, uspjesima i dostignućima svog djeteta, putem izlaganja dječjih radova, putem individualne mape djeteta, individualnim razgovorima s roditeljima, roditeljskim sastancima tematskog i komunikacijskog tipa, radionicama i druženjima s djecom i roditeljima. Ove pedagoške godine planiramo realizirati najmanje četiri roditeljska sastanka po skupini. Komunikacijskim sastancima roditeljima se omogućuje diskusija s odgojiteljicama i drugim roditeljima o određenoj temi, razmjena mišljenja, osvješćivanje problema te rješavanje dilema vezanih uz odgoj i rad s djecom predškolske dobi. U planu nam je realizirati najmanje dva komunikacijska sastanka (unutar skupine) tijekom pedagoške godine. Teme sastanaka određuju se ovisno o postojećem problemu unutar skupine, o interesu roditelja za pojedinu temu ili o procjeni odgojiteljica o relevantnosti pojedine teme za određenu grupu roditelja. Nastavljamo s praksom održavanja individualnih razgovora sa svim roditeljima novoupisane djece (do kraja prosinca), a također i s roditeljima djece u godini pred polazak u školu (od ožujka do svibnja). Također, planiramo održavati individualne razgovore s ostalim roditeljima ukoliko se za to pokaže potreba te poticati roditelje da samostalno traže razgovor s odgojiteljicama ukoliko za to imaju potrebu (pismeni i usmeni pozivi za ind. razgovore, određivanje Dana za razgovor). Osim navedenog, namjera nam je uključivati roditelje u svakodnevni rad skupine – pozivanjem roditelja na sudjelovanje na svečanostima, izletima ali i svakodnevnim aktivnostima stvaramo osjećaj zajedništva i omogućujemo roditeljima da budu aktivni sudionici odgojno obrazovnog procesa. Planiramo provođenje UNICEFOVIH radionica za roditelje 'Rastimo zajedno'.

**OBLICI SURADNJE I SADRŽAJI RADA**

RODITELJSKI SASTANCI

Informativno - tematski:

Psihofizičke osobine djece u određenoj godini života

Tematski:

Cijepljenje djece jasličke dobi

Dijete i igra

Higijena zubi – liječnik dentalne medicine

Poštivanje pravila

Poticanje socijalnog razvoja djeteta

Prehlade djece jasličke dobi

Priprema djeteta za školu

Razvoj govora i jezika

Zahtjevna djeca

Komunikacijski:

Čitajmo djeci od najranije dobi

Dijete i agresivnost

Dosljedan roditelj

Emocionalni razvoj djeteta

Kako nastaju pravila

Kako prepoznati i rješavati probleme u odgoju

Lažni autoritet roditelja

Moje dijete i njegove potrebe

Na putu prema toleranciji i suradnji

Odvikavanje od pelena

Osamostaljivanje – briga o sebi

Prednosti i nedostaci suvremenih medija

Prihvatljiva i neprihvatljiva ponašanja kod djeteta

Priprema za školu

Razvoj pozitivne slike kod djeteta

Roditelj i njegova slika o djetetu

Samostalnost šestogodišnjaka

Slikovnica – prva djetetova knjiga

Strahovi u djece

Sukob ili suradnja

Što je kvalitetna igračka?

Televizija – smetnja ili pomoć u odgoju?

Tvrdoglavo dijete

Radionice:

Izrada Božićnih ukrasa

Izrada uskršnjih dekoracija

Izrada maski za odlazak na maškaranu povorku u centru

'Tjelesne aktivnosti s očevima'- radionica povodom Dana očeva

Druženja:

Druženje djece, roditelja i odgojiteljica uoči Dana otvorenih vrata

Druženje djece, roditelja i odgojiteljica na svečanostima u vrtiću

Karnevalske aktivnosti 'Veseli svatovi'

'Vrijedne ruke moje majke' uoči Majčinog dana

'Lijepo putovanje Lijepom našom'

Sportske aktivnosti djece, roditelja i odgojiteljca

NEPOSREDNI INDIVIDUALNI KONTAKT S RODITELJIMA

* razgovor sa svim roditeljima novoupisane djece (do kraja prosinca)
* razgovor sa svim roditeljima djece u godini pred polazak u školu (do kraja svibnja)
* savjetovanje roditelja o eventualnim odstupanjima u razvoju ili ponašanju djeteta (na zahtjev roditelja ili odgojitelja)
* svakodnevna razmjena informacija vezanih uz dijete

INFORMIRANJE RODITELJA KROZ KUTIĆ ZA RODITELJE

* tjedni jelovnik, tjedni planovi, tekstovi o rastu, razvoju i odgoju djece, tekstovi o aktualnoj problematici pedagoške prirode
* obavijesti o aktualnim zbivanjima u vrtiću i konkretnoj odgojnoj skupini
* foto zapisi djece u aktivnostima, dječji likovni i drugi radovi, izjave djece ne određenu temu
* pozivi na sudjelovanje u zajedničkim aktivnostima u vrtiću
* pozivi i termini individualnih razgovora
* informacije o kulturnim događanjima u Općini za djecu i roditelje
* najave roditeljskih sastanaka
* poziv za pomoć pri realizaciji aktivnosti (materijali), zahvale roditeljima
* prijedlozi aktivnosti kod kuće

UKLJUČIVANJE RODITELJA U ODGOJNO OBRAZOVNI RAD

* boravak roditelja u skupini za vrijeme prilagodbe djece
* posjet roditelja na radnom mjestu i prikaz zanimanja kojim se bavi
* radne aktivnosti s roditeljima
* proslave dječjih rođendana
* sudjelovanje roditelja u aktivnostima skupine
* sudjelovanje roditelja u izletima i posjetima
* posjet roditeljskom domu

SURADNJA S DRUŠTVENIM ČIMBENICIMA

Planiramo kontinuirano ostvarivati suradnju s relevantnim institucijama i pojedincima s ciljem:

* obogaćivanja djetetova života i iskustva
* profesionalnog usavršavanja djelatnika vrtića
* tehničke realizacije planiranih sadržaja

OBOGAĆIVANJE DJETETOVA ŽIVOTA I ISKUSTVA

SURADNICI SADRŽAJI I OBLICI NOSITELJI

|  |  |  |
| --- | --- | --- |
| VJERSKE ZAJEDNICE  (Crkva Presvetog Trojstva,  Župni ured)  KAZALIŠTA i MUZEJ GRADA OSIJEKA,  MUZEJ VUČEDOLSKE KULTURE  KNJIŽNICA  POSJET PEKARNICI  UREDNOST – ČEPIN  POLICIJSKA POSTAJA OPĆINE ČEPIN  JAVNA VATROGASNA POSTROJBA ČEPIN  ZDRAVSTVENE USTANOVE (DOM ZDRAVLJA)  STOMATOLOŠKA ORDINACIJA  OSNOVNE ŠKOLE  ZOO OSIJEK | Suradnja u provođenju aktivnosti s ciljem zadovoljenje vjerskih potreba djece, roditelja, djelatnica te  obilježavanje vjerskih blagdana; blagoslov kruha; misa zahvalnica; organizacija  božićne svečanosti za roditelje  Organizacija kazališnih  predstava u vrtiću i izvan njega prema planu rada i ponudama. Posjet muzeju i realizacija projekta ''Hrvatska- moja domovina'' te upoznavanje s  izložbenim prostorom  Posjet knjižnici povodom obilježavanja Mjeseca knjige, Dana hrvatske knjige,  obilježavanje blagdana: Božić i Uskrs u knjižnici  Upoznavanje sa zanimanjima; obilježavanje dana zahvalnosti za plodove zemlje  Aktivnosti na temu VODA s ciljem razvoja svijesti o važnosti vode  Upoznavanje sa zanimanjima policajca i njihovom važnošću u društvu; obilježavanje Dana policije, upoznavanje sa sigurnostima u prometu i pravilima ponašanja u prometu  Upoznavanjem sa zanimanjem vatrogasca i njihovom važnošću u društvu  Posjet liječničkoj ordinaciji s ciljem upoznavanje djece sa zanimanjem liječnika te ostvarivanje pozitivne slike kod djece o liječnicima  Susret sa stomatologom s ciljem pregleda zubi i  ukazivanje važnosti održavanja  zubi zdravima  Upoznavanje djece (školskih obveznika) s prostorom, osobama i novom sredinom u koju će djeca krenuti od jeseni  Izleti djece u Dječjem tjednu | ravnateljica pedagoginja odgojiteljice  župnik, roditelji  stručni suradnici vrtića  odgojiteljice  Odgojiteljice  Odgojiteljice  vanjski suradnici, odgojiteljice, pedagoginja,  zdravstvena  voditeljica  zdravstvena  voditeljica,  odgojiteljice  stručni suradnici vrtića i škole |

VREDNOVANJE PROGRAMA

Dokumentiranje podrazumijeva sustavno prikupljanje dokumentacije koje omogućuje promatranje i bolje razumijevanje akcija djeteta, a samim time i osiguranje kvalitetnije potpore njegovu razvoju. Ono pridonosi kreiranju kulture uključenosti i dijaloga između svih sudionika u vrtiću. Provodit ćemo ga kroz različite oblike: pisane anegdotske bilješke, dnevnike, transkripte razgovora s različitim subjektima i sudionicima u odgojno-obrazovnom procesu, dječje likovne radove, grafičke prikaze dobivenih rezultata, audio i video zapise, protokole praćenja, ankete i dr.

Dokumentiranje omogućuje odgojiteljima bolje razumijevanje djeteta u odgojno-obrazovnom procesu, razumijevanje kvalitete okruženja za učenje i kvalitete njegovih intervencija, omogućava procjenjivanje aktualnog znanja i razumijevanje djece te modificiranje složenosti ponuđenih materijala i aktivnosti. Ono je ujedno i specifična potpora odgoja i učenja djece, usklađeno s njihovim individualnim i razvojnim mogućnostima, kognitivnim strategijama i drugim posebnostima. Omogućuje razumijevanje tijeka aktivnosti, te promišljanje načina podrške njihova razvoja.

Vrednovanje i dokumentiranja i programa vršit će se radi:

* procjene postignuća i kompetencija djece
* oblikovanje kurikuluma
* partnerstva s roditeljima i komunikacije sa širom socijalnom zajednicom

Nositelji aktivnosti: ravnateljica, stručni tim, odgojiteljice

Vrijeme ostvarenja: tijekom pedagoške godine

GODIŠNJI PLAN I PROGRAM RADA RAVNATELJA

PROGRAMSKI SADRŽAJ I VRIJEME REALIZACIJE

**Programiranje**

* izrada Godišnjeg plana i programa rada vrtića - rujan
* izrada vrtićkog Kurikuluma - rujan
* izrada Godišnjeg plana rada ravnatelja - rujan
* vršiti analizu rada i postignuća u pedagoškoj godini – tijekom godine
* izrada Godišnjeg izvješća o radu – lipanj/srpanj
* planiranje sjednica Odgojiteljskog vijeća – tijekom godine
* planiranje sastanaka stručnog tima – tijekom godine
* planiranje radnih dogovora, refleksija/timskih planiranja – tijekom godine
* planiranje stručnih usavršavanja u ustanovi i izvan nje – tijekom godine
* izrada programa sadržaja i aktivnosti za pojedine akcije i manifestacije u suradnji s nositeljima istih - prema potrebi
* planiranje sjednica Upravnog vijeća u suradnji s predsjednikom Upravnog vijeća – tijekom godine
* praćenje provedbe razvojnog plana Ustanove
* pružati podršku i pomoć u izradi planova i programa rada odgojitelja i stručnih suradnika – tijekom godine

**Poslovi organiziranja rada Vrtića**

* provesti javne upise za redovne programe i programe javnih potreba - svibanj, rujan, prosinac
* organizacija rada u novoj pedagoškoj godini - kolovoz i tijekom godine
* organizacija obilježavanja važnih datuma u suradnji sa lokalnom zajednicom - tijekom godine
* briga o odgovornom odnosu radnika prema imovini vrtića - tijekom godine
* koordinirati rad svih skupina i djelatnika - tijekom godine
* iniciranje inovacija i rad na unaprjeđenju odgojno-obrazovnog procesa - kontinuirano tijekom godine
* pripremljenim projektima sudjelovati na natječajima za donacije - tijekom godine
* pripremati dokumentaciju i rad u projektnim timovima za pripremu EU projekta - tijekom godine
* rad u povjerenstvu za pripravnike - tijekom godine

**Savjetodavni rad**

* sa svim djelatnicima vrtića u cilju pozitivne međusobne komunikacije i razvoja vrtića
* s pripravnicima odgojiteljima i stručnim suradnicima
* savjetovanje i suradnja sa vanjskim stručnjacima i ustanovama
* savjetovanje i suradnja s roditeljima (tijekom pedagoške godine)

**Administrativno-upravni poslovi**

* sklapanje ugovora o radu na određeno i neodređeno radno vrijeme - tijekom godine
* sklapanje ugovora o pružanju usluga vrtića s roditeljima - rujan
* sklapanje ugovora s dobavljačima - tijekom godine
* izrada plana korištenja godišnjih odmora - lipanj
* izdavanje rješenja o korištenju godišnjeg odmora
* izdavanje rješenja o ostalim primanjima (pomoći, jubilarne nagrade)
* praćenje primjene zakona i podzakonskih akata i stručno usavršavanje iz te tematike - tijekom pedagoške godine
* vođenje evidencije o radnicima i radnom vremenu radnika
* donositi odluke iz djelokruga rada

**Financijsko-računovodstveni poslovi**

* izrada prijedloga Financijskog plana Dječjeg vrtića Zvončić, Čepin za 2022./2023. godinu - listopad 2022.
* izrada plana razvojnih programa - listopad
* izrada plana nabave i izmjena plana nabave u suradnji s tajnikom i glavnom kuharicom - siječanj i tijekom godine
* izrada prijedloga izmjena i dopuna Financijskog plana Dječjeg vrtića Zvončić, Čepin za 2022. - sukladno uputama upravnog odjela za financije
* pravovremena isplata materijalnih prava radnika prema kolektivnom ugovoru
* izrada polugodišnjeg i godišnjeg financijskog izvješća - tijekom pedagoške godine
* kontrola narudžbenica, dostavnica i računa
* dostava računa u knjigovodstvo i odobravanje isplata
* ispunjavanje izjave te upitnika o fiskalnoj odgovornosti - siječanj/veljača; lipanj

**Suradnja**

* ostvarivanje i unapređivanje suradnje sa roditeljima
* sudjelovanje na roditeljskim sastancima
* suradnja sa Načelnikom i Općinskim vijećem
* Suradnja s Upravnim vijećem: - dogovarati dnevni red - pripremati materijale za sjednice - podnositi obrazloženja, izvješća, sudjelovati u radu - provoditi odluke
* suradnja s Upravnim odjelima Općine Čepin sukladno djelokrugu rada
* s Uredom državne uprave i županijskim odjelom za školstvo
* s nadležnim inspekcijskim službama
* s javnim ustanovama, poduzećima i udrugama u mjestu
* sa školama i vrtićima
* sa sindikatom
* s Ministarstvom znanosti obrazovanja i sporta
* s Agencijom za odgoj i obrazovanje
* s Osnovnim školama u Općini
* s Aktivom ravnatelja dječjih vrtića
* sa župnikom Župe Presvetog Trojstva
* s Domom zdravlja, epidemiološkom službom
* s Hrvatskim zavodom za zapošljavanje
* s Hrvatskim zavodom za mirovinsko osiguranje
* s Hrvatskim zavodom za zdravstveno osiguranje (tijekom pedagoške godine)

**Zastupanje i predstavljanje Ustanove**

* zastupanje prema pozivima i potrebi
* zastupanje u javnim medijima
* prezentiranje ustanove na kongresima, konferencijama, seminarima, smotrama, priredbama
* prezentacija javnosti rada na internetskoj stranici vrtića (tijekom godine)

**Stručno usavršavanje**

* izraditi program stručnog usavršavanja u suradnji s ustanovama u okruženju (rujan)
* brinuti se o ostvarivanju plana stručnog usavršavanja
* sudjelovati u radu zajedničkih stručnih timova
* sudjelovati u radionicama, predavanjima, seminarima
* organizirati predavanja, radionice i seminare u vrtiću
* organizirati refleksivni praktikum i predavanja za pripravnike u našem vrtiću (tijekom godine)

**Usavršavanje u ustanovi**

* prisustvovati svim radionicama u organizaciji našeg vrtića i svim obveznim predavanjima za odgajatelje
* organizirati i voditi sjednice Odgojiteljskog vijeća

**Izvan ustanove**

* usavršavanje prema katalogu AZOO - tijekom godine

**GODIŠNJI PLAN I PROGRAM RADA STRUČNOG SURADNIKA PEDAGOGA**

Osnovna zadaća je kontinuirano praćenje odgojno-obrazovnog procesa i rad na unapređenju istog temeljeno na holističkom pogledu na odgoj i obrazovanje i humanističko-pragmatističkom pristupu radu.

Zadaće rada pedagoga usmjerene su na rad s djecom, odgojiteljima, roditeljima, društvenim čimbenicima i stručnim timom.

PROGRAMSKE ZADAĆE PREDŠKOLSKOG PEDAGOGA

**U ODNOSU NA DIJETE:**

* pratiti proces prilagodbe novoupisane djece (vrijeme realizacije – rujan)
* pratiti i procjenjivati aktualne djetetove potrebe, pravodobnost i kvalitetu njihovog zadovoljavanja radi utvrđivanja primjerenosti organizacije djetetovog života i cjelokupnog odgojnog procesa s naglaskom na uvažavanje različitosti
* pratiti i procjenjivati primjerenost djetetove okoline njegovim razvojnim mogućnostima i aktualnim potrebama
* pratiti djetetovo ponašanje tijekom njegove interakcije s drugom djecom, odgojiteljima i drugim odraslim sudionicima procesa
* poticati i podupirati promjene koje omogućavaju zadovoljavanje djetetovih trajnih i aktualnih potreba – na razini vrtića, odgojne grupe, pojedinca – sudjelovanje u promicanju odgojno-obrazovnih i organizacijskih uvjeta u cilju fleksibilnijeg zadovoljavanja potreba djece i uvažavanja individualnih različitosti
* nalaziti nove načine provedbe procesa (organizacijske, komunikacijske, materijalne) u svrhu zadovoljavanja djetetovih potreba
* ostvarivati neposredan kontakt s djecom radi obogaćivanja programa rada (svakodnevni neposredni pedagoški rad u odgojno-obrazovnom procesu)
* poticanje djece pred polazak u školu na području predčitačkih i predmatematičkih vještina

SURADNICI: odgojitelji, stručni suradnici, ravnatelj

**U ODNOSU NA ODGOJITELJE:**

* pomoć odgojitelju da prepozna i procijeni djetetove potrebe (izrada instrumentarija za praćenje, analiza postojećih kriterija za praćenje djetetova napredovanja i razine zadovoljavanja djetetovih potreba u odnosu na pojedine dijelove odgojno-obrazovnog procesa)
* pomoć u prikupljanju i raščlambi podataka dobivenih neposrednim promatranjem djeteta i podataka dobivenih od roditelja
* pomoć odgojiteljima u kreiranju poticajnog vremenskog, materijalnog i prostornog konteksta za povoljan djetetov razvoj i optimalno zadovoljenje njegovih potreba
* suradnja u pronalasku primjerenog modela organizacije rada u određenom slijedu (npr. raspored dnevnih aktivnosti tijekom programa, usklađivanje dnevnog ritma potrebama djece) - prijedlozi (i pomoć pri organiziranju) za realizaciju programa u različitim vrtićkim prostorima, kao i izvan njega (češći izlasci u neposredno okruženje)
* pomoć u osmišljavanju poticajima i materijalima bogate stimulativne okoline za dijete (osmišljavanje i strukturiranje kutića ili centara aktivnosti)
* pomoć odgojiteljima u izboru prikladnih poticaja i sadržaja u skladu s uočenim potrebama, mogućnostima i interesima djeteta
* proširenje i bogaćenje programa sadržajima vezanim uz stvarne i aktualne interese djece (npr. provođenje projekata)
* pomoć u planiranju odgojno-obrazovnog rada na razini skupine i na razini vrtića
* sudjelovanje u radu timova odgojitelja
* pomoć odgojitelju u osvješćivanju nužnosti stalnog spoznavanja razine vlastite odgojne prakse, odmaka od rutine i otvorenosti prema novinama (promatranje, dijalog, osvješćivanje implicitne pedagogije, radionice i predavanja, refleksije)
* rad na osvješćivanju i stjecanju vještina timskog rada
* sudjelovanje u organizaciji studentske prakse
* pomoć pri vođenju pedagoške dokumentacije
* praćenje i stručna pomoć odgajateljima pripravnicima i odgajateljima mentorima
* vođenje dokumentacije o radu s odgojiteljima
* poticanje odgajatelja na korištenje što raznolikijih oblika suradnje s roditeljima
* stručno usavršavanje odgojitelja
* valorizacija rada odgajatelja te izrada izvješća

SURADNICI: odgojitelji, stručni suradnici, ravnatelj

VRIJEME REALIZACIJE: tijekom godine

**U ODNOSU NA RODITELJE:**

* provođenje inicijalnih razgovora prilikom upisa u vrtić (svibanj)
* informiranje novih roditelja o obilježjima institucionalnog odgoja i obrazovanja predškolske djece te posebnostima vrtića i skupine
* priprema roditelja za proces prilagodbe djeteta na vrtić/jaslice (rujan)
* svakodnevni kontakti s roditeljima, savjetodavni rad u rješavanju razvojne i odgojne problematike
* planiranje tematskih roditeljskih sastanaka i edukativnih radionica za roditelje (Razvojne osobine djeteta, Spremnost za školu, Utjecaj medija na predškolsko dijete, Partnerstvo obitelji i vrtića…)
* planiranje druženja i izleta s roditeljima
* poticanje i stvaranje uvjeta za sudjelovanje roditelja u odgojno-obrazovnom procesu
* informiranje roditelja o promjenama izvršenim na razini vrtića, odgojne grupe
* stvaranje uvjeta za roditeljske evaluacije vrtićkih programa, uvažavanje roditeljskih stavova i procjena te adekvatno djelovanje u tom smislu (izrada evaluacijskih upitnika)

SURADNICI: odgojitelji, roditelji, stručni suradnici

**U ODNOSU NA DRUŠTVENE ČIMBENIKE:**

* povezivanje s društvenim čimbenicima iz neposrednog vrtićkog okruženja u svrhu realizacije i obogaćivanja postojećeg programa u vrtiću (gradske ustanove i udruge)
* suradnja i izmjena iskustava s drugim vrtićima i odgojno-obrazovnim institucijama i ustanovama
* suradnja sa školskim stručnim suradnicima vezano uz upis djece u prvi razred (potrebna dokumentacija, roditeljski sastanci, posjet školi)
* suradnja s medijima u cilju predstavljanja postignuća struke te promicanja djelatnosti ranog odgoja i obrazovanja
* suradnja s ciljem usavršavanja odgojitelja i stručnih djelatnika vrtića (Agencija za odgoj i obrazovanje)

SURADNICI: odgojitelji, ravnatelj, društveni čimbenici

**SURADNJA SA STRUČNIM TIMOM:**

* sudjelovanje u formiranju skupina djece
* sudjelovanje u rasporedu odgojitelja po skupinama
* suradnja u postavljanju i ostvarenju osnovnih zadaća i poslova u Godišnjem planu i programu vrtića
* suradnja na usklađivanju plana i programa rada pedagoga s ravnateljem, psihologom i zdravstvenom voditeljicom
* redoviti sastanci stručnog tima te planiranje svakodnevnih aktivnosti
* sudjelovanje u planu nabave opreme i didaktike te potrošnog didaktičkog materijala
* dogovaranje o zajedničkoj strategiji djelovanja u odnosu na aktualna zbivanja na razini vrtića
* stručna potpora ravnatelju u poštivanju pedagoških načela organizacije rada vrtića na mikro i makro razini (odabir i ustrojstvo prostora za pojedinu skupinu, odabir djelatnika za pojedinu skupinu, prijedlog ritma dnevnih aktivnosti)

SURADNICI: ravnatelj, psiholog, zdravstvena voditeljica

VRIJEME REALIZACIJE: tijekom godine

Plan i program rada stručne suradnice psihologinje za 2022./2023. godinu

Temeljne zadaće rada predškolskog psihologa su prevencija (procjena, identifikacija, edukacija) i rana intervencija (poduzimanje odgovarajućih mjera).

|  |  |
| --- | --- |
| **STRUČNI SURADNIK – DIJETE**  Doprinos povoljnom cjelovitom razvoju osobnosti djeteta i kvaliteti njegova življenja | **PRAĆENJA I PROCJENJIVANJE AKTUALNIH POTREBA DJETETA (uključujući i PREDŠKOLU)** |
| Sudjelovanje uz odgojitelje u zadovoljavanju dječjih potreba (pr. suradnja s odgojiteljima u što bezbolnijoj prilagodbi na vrtić) |
| Kontinuirano opserviranje i praćenje psihofizičkog razvoja djece (procjena motoričkog, spoznajnog, govornog i socio-emocionalnog razvoja te usvojenost kulturno-higijenskih navika) |
| Planiranje i savjetovanje s odgojiteljima u interesu razvoja djece |
| Opažanje, testiranje, individualno i grupno planiranje i savjetovanje |
| Pomoć u skupini početkom pedagoške godine, kontinuirano, te po potrebi kontinuirano |
| Sudjelovanje uprovođenju inicijalnog intervjua |
| Identificiranje djece s posebnim potrebama (darovite djece i djece s teškoćama) te po potrebi upućivanje u nadležne ustanove na specijalistički pregled, dijagnostiku ili tretman |
| Sudjelovanje u izradi individualnih odgojno-obrazovnih planova za djecu s teškoćama u razvoju (IOOP) |
| Individualni psihološki rad s djetetom |
| Praćenje ostvarivanja individualnog programa rada s djecom s teškoćama u razvoju |
| Osiguravanje poštivanja prava djece urednog razvoja i djece s posebnim potrebama i teškoćama u razvoju |
| Osmišljavanje i provođenje radionica za djecu u sklopu preventivnog programa |
| Vođenje psihološke dokumentacije o djetetu |
| OBLICI RADA | Psihodijagnostički instrumenti |
| Podaci iz inicijalnih intervjua |
| Podaci iz razvojnih icheck lista koje ispunjavaju odgojitelji |
| Podaci prikupljenji tijekom opservacije djece u odgojnoj skupini |
| Podaci iz različitih nalaza koje ima dijete s teškoćama u razvoju |

|  |  |
| --- | --- |
| **STRUČNI SURADNIK - RODITELJ** | Procjena razvojnog statusa i potreba djeteta te upoznavanje specifičnosti i potreba obitelji, na temelju roditeljskih iskaza i anamnestičkih podataka |
| Poučavanje roditelja djece s teškoćama u razvoju o razvojnim potrebama djece, stručna pomoć i smjernica za rad s djetetom u obitelji te pružanje psihološke podrške |
| Informiranje roditelja o psihofizičkom razvoju djeteta |
| Savjetodavni rad s roditeljima koji zatraže psihološku pomoć |
| Promoviranje zdravog i odgovornog roditeljstva |
| Rad na partnerskom odnosu između vrtića iroditelja |
| Sudjelovanje na roditeljskom sastanku (specifična problematika) |
| Vođenje dokumentacije o radu s roditeljima |
| OBLICI RADA | Individualni rad |
| Roditeljski sastanci |
| Predavanja |
| Savjetodavni rad |
| Predavanja i radionice |
| Anamnestički podaci |

|  |  |
| --- | --- |
| **STRUČNI SURADNIK – ODGOJITELJI** | Pomoć odgojiteljicama u rješavanju svakodnevnih problema u odgojno-obrazovnom procesu i zadovoljavanju potreba djece i roditelja |
| Stručna pomoć u prepoznavanju i zadovoljavanju razvojnih i posebnih potreba djece u skupini |
| Senzibilizacija i edukacija odgojitelja za rad s djecom s posebnim potrebama |
| Definiranje razvojnih zadaća i kriterija te načina praćenja razvoja djece u skupini koje obavljaju odgojitelji (razvojne liste, check liste, IOOP) |
| Suradnja s članovima stručnog tima u cilju jedinstvenog i interdisciplinarnog pristupa prilikom: - kreiranja bitnih zadaća - praćenja odgojno obrazovnog procesa - zadovoljavanja osnovnih i posebnih potreba djece - suradnje s roditeljima - analize postojećih i pronalaženja novih strategija djelovanja |
| Kontinuirano educiranje i savjetovanje odgojitelja iz područja rada s djecom s posebnim potrebama |
| Educiranje i savjetovanje o radu s djecom s posebnim potrebama |
| Pomoć u suradnji i unaprjeđivanju suradnje s roditeljima |
| Pomoć u planiranju ili, ako postoji potreba, održavanju roditeljskog sastanka (izbor teme, struktura, način rada) |
| Sudjelovanje ustručnom usavršavanju odgojitelja na odgojiteljskim vijećima |
| OBLICI RADA | Suradnja s članovima tima - izrada plana i programa na razini ustanove |
| Analiza |
| Izvješća |
| Savjetodavni rad |
| Radionice |

|  |  |
| --- | --- |
| **SURADNJA S VANJSKIM ČIMBENICIMA** | |
| PROMOCIJA VRTIĆA  I SURADNJA | Zastupanje suvremenih spoznaja o ulozi predškolske ustanove kao dijela šire zajednice |
| Provođenje radionica |
| Sudjelovanje u manifestacijama lokalne zajednice |
| Suradnja sa svim relevantnim društvenim čimbenicima koji pridonose obogaćivanju kvalitete odgojno-obrazovnog rada |
| Suradnja s institucijama u koje djeca idu na obradu ili tretmane |
| Suradnja s CZSS, AZOO |
| Sudjelovanje i prisustvovanje stručnim predavanjima, sekcijama i seminarima |

**GODIŠNJI PLAN I PROGRAM RADA ZDRAVSTVENE VODITELJICE**

**ZA PEDAGOŠKU GODINU 2022./2023.**

# UVOD

Zdravstvena voditeljica u dječjem vrtiću radi na osiguravanju i unapređenju zaštite zdravlja djece i u timu sa stručnim suradnicima, ravnateljem, odgojiteljima, roditeljima, pedijatrima i ostalim čimbenicima sudjeluje u ostvarivanju tih zadataka . Godišnji plan i program rada zdravstvene voditeljice kreira se prema smjernicama Ministarstva znanosti i obrazovanja u skladu s preporukama HZJZ i epidemiološkoj situaciji. Temeljem Programa zdravstvene zaštite djece, higijene i pravilne prehrane djece u dječjim vrtićima planirani su navedeni poslovi i zadaće iz područja:

1. Zdravstvena zaštita djece
2. Sanitarno-higijenski uvjeti
3. Prehrana djece predškolske dobi
4. Zdravstveni odgoj u vrtiću

# ZDRAVSTVENA ZAŠTITA DJECE

Mjere zdravstvene zaštite djece u dječjim vrtićima provode se u skladu s Planom i programom mjera zdravstvene zaštite, a za cilj imaju stvaranje okruženja pogodnog za razvoj i rast djeteta, podrška djetetu prilikom stvaranja zdravih životnih navika, prevencija oboljenja od zaraznih bolesti, odgovarajući odgovor na potencijalno opasne sitacije za dijete.

Mjere zdravstvene zaštite obuhvaćaju:

* cijepljenje protiv zaraznih bolesti
* sistematski zdravstveni pregled djeteta prije upisa u dječji vrtić
* zdravstveni pregled djeteta nakon izostanka iz dječjeg vrtića zbog bolesti, odnosno drugog razloga zbog kojeg je izostanak djeteta trajao dulje od 60 dana
* protuepidemijske mjere u slučaju zarazne bolesti
* zdravstveno prosvjećivanje i zdravstveni odgoj djece u svezi sa stjecanjem pravilnih higijenskih navika i usvajanja zdravog načina življenja, posebno s obzirom na prevenciju najznačajnijih zdravstvenih problema
* zdravstveno prosvjećivanje i zdravstveni odgoj zaposlenih u dječjem vrtiću kao i roditelja, skrbnika, odnosno posvojitelja djece.

Zadaće zdravstvene voditeljice pri provođenju mjera zdravtsvene zaštite su:

* briga o skrbi i njezi za zdravlje i tjelesni razvoj djecec
* provjera dokumentacije o cijepljenju djeteta prije upisa u vrtić
* upućivanje roditelja, skrbnika odnosno posvojitelja djece na obvezu cijepljenja, ako ono nije obavljeno
* vođenje zdravstvenog kartona djeteta
* prikupljanje liječničkih potvrda nakon izostanka djeteta izvrtića zbog bolesti
* suradnja s doktorom medicine i pedijatrom i epidemiloškom službom pri HZJZ u slučaju pojave zaraznih bolesti
* praćenje epidemiološke situacije
* zdravstveni odgoj djece, roditelja i zasposlenika dječjeg vrtića s ciljem usvajanja zdravog načina života i higijenskih navika
* praćenje i analiza antopometrijskih mjerenja djece
* kontrola kvalitete prehrane, usvajanje kulture hranjenja i ponašanja
* Stvaranje adekvatnih uvjeta te osiguravanje pravilne i uravnotežene prehrane poštujući HACCP sustav

Kako bi se zadatci realizirali potrebno je:

* zadovoljavanje osnovnih potreba djece i osiguranje optimalnog okruženja za psihofizički razvoj djeteta u vrtiću
* praćenje i procjena djetetova rasta i razvoja te poduzimanje potrebnih mjera uz edukaciju o pravilnoj prehrani i pravilnim zdravstvenim navikama
* prati i evidentira potvrde o sistematskom pregledu djeteta pri upisu u vrtić ili nakon izbivanja dužem od 60 dana
* prepoznavanje djece s teškoćama u razvoju i jednistvenim zdravstvenim potrebama
* praćenje i procjena djece s posebnim potrebama
* edukacija odgojitelja o psihofizičkim karakteristikama djeteta i njegovim potrebama kroz rast i razvoj
* poduzimanje preventivnih protuepidemijskih mjera te mjera kod pojavnosti zarazne bolesti, praćenje evidencije procjepljenosti djece u vrtiću
* bogaćenje kulkturno – higijenskih obrazaca ponašanja kod djece putem edukativnog sadržaja
* pružanje prve pomoći djeci u izvanrednim situacijama te edukacija zaposlenika vrtića o postupanju u slučaju ozljede i bolesti
* vođenje evidencije pobola djece, ozljeda, ispravnosti hrane, čistoće objekta, stučnog usavršavanja te predlaganje mjera za poboljšanje
* briga o nabavi sanitetskog materijala
* suradnja sa svim sudionicima u provedbi zdravstvene zaštite djece
* sudjelovanje u izletima izvan vrtića (ljetovanja, zimovanja...)
* provođenje zdravstvenog odgoja i organiziranje edukacije djece, roditelja i zaposlenika putem predavanja, edukativnih letaka, razgovora
* provođenje individualnog stručnog usavršavanja
* brine o provođenju mjera HACCP sustava
* izrađuje jelovnik poštujući prehrambene standarde za planiranje prehrane djecec u vrtiću
* u suradnji sa servirkom odgovara za kvalitetu i ispravnost namirnica te higijenuni mikrobiološku ispravnost kuhinje
* prati izmjene u normativima te predlaže unaprjeđenja
* u suradnji sa ravnateljicom organizira sanitarne preglede i tečajeve higijenskog minimuma zaspolenika

# SANITARNO – HIGIJENSKI UVJETI

Posebnu pozornost potrebno je posvetiti i održavanju najvećeg stupnja čistoće prostora i nadzora nad higijensko – zdravstvenim uvjetima te pravovremeno prepoznavanje i reagiranje u uvjetima potencijalne epidemiološke opasnosti.

Mjere za osiguranje higijene u dječjem vrtiću obuhvaćaju:

* ispunjavanje uvjeta smještaja
* ispunjavanje uvjeta u pogledu prehrane
* mjere prevencije od zaraznih bolesti tijekom zajedničkog boravka
* mjere vezane na svakodnevne aktivnosti u dječjem vrtiću
* održavanje higijene i nadzor nad higijenskim stanjem
* mjere za zaštitu od zaraznih bolesti kao i higijensko-epidemiološki nadzor nad zaraznim bolestima u dječjem vrtiću
* protuepidemijske mjere
* mjere na izletu u prirodi i ljetovanju
* zdravstveni odgoj djece
* ostale mjere

U dječjem vrtiću trebaju biti ispunjeni sljedeći uvjeti u vezi sa smještajem:

* prostori ustanove moraju biti čisti
* obvezno je svakodnevna dezinfekcija sanitarnog čvora
* obvezno je redovito provjetravanje prostorija
* obvezno je osigurati odgovarajuće grijanje zimi
* broj djece u prostoriji ne smije biti veći od propisanoga
* potrebno je redovito pranje i mijenjanje posteljine
* U objektu je obvezno osigurati zdravstveno ispravnu čistu vodu, bilo iz javnog vodovoda ili iz vlastitoga vodnog objekta (bunara ili dr.), kontroliranog, s uključenom dezinfekcijom vode, kao i ispravnu dispoziciju otpadnih voda i krutog otpada
* treba osigurati odgovarajući namještaj koji ne pogoduje nastanku ozljeda s krvarenjem
* treba osigurati da igračke i drugi predmeti opće uporabe ispunjavaju uvjete u pogledu zdravstvene ispravnosti predmeta opće uporabe
* treba osigurati dovoljnu količinu sredstava za opću higijenu djece.
* U objektu i oko njega potrebno je provoditi potrebne mjere dezinfekcije, deratizacije i dezinsekcije.
* Posebnu pozornost potrebno je posvetiti održavanju i čistoći okoliša dječjeg vrtića (odbačeni oštri predmeti, razbijeno staklo, injekcijske igle i štrcaljke i sl.).

# PREHRANA DJECE

Pravilna prehrana djece u dječjim vrtićima osigurava se redovitim brojem obroka u skladu s preporučenim količinama energije i prehrambenih tvari prema Programu zdravstvene zaštite djece, higijene i pravilne prehrane djece u dječjim vrtićima i čine njegov sastavni dio, kao i propisanim sanitarnim nadzorom nad namirnicama i predmetima opće uporabe koji se koriste u prehrani djece.

Zadaće zdravstvene voditeljice:

* rad na organizaciji i realizaciji prehrane djece
* sastavljanje jelovnika sukladno prema prehrambenim standardima i normativima
* svakodnevna provjera kvalitete i kvantitete namirnica
* zakonski sanitarni nadzor nad namirnicama i predmetima opće uporabe koji se koriste u prehrani djece
* pravilno provođenje postupka samoposluživanja, poštujući sve higijensko- sanitarne principe
* zdravstveno odgojni rad za stvaranje navika zdravog hranjenja te stvaranje pozitivnog stava prema pravilnoj prehrani
* edukacija i praćenje provođenja proslava rođendana prema prehrambenim standardima

# ZDRAVSTVENI ODGOJ

Za vrijeme boravka u dječjem vrtiću treba provoditi kontinuirani zdravstveni odgoj djece i odraslih (roditelja, skrbnika i zaposlenika vrtića) iz područja usvajanja i promicanja zdravog načina života, pravilnih higijenskih navika, a s ciljem prevencije zdravstvenih problema. U izboru tema i njihovoj provedbi treba surađivati pa i uključiti zdravstvene djelatnike raznih profila (pedijatre, stomatologe, ortopede, epidemiologe, infektologe i dr.).

Zdravstveni odgoj u odnosu na djecu obu­hvaća:

* osobnu higijenu (ruku i tijela)
* higijenu jela i pića
* stajalište prema bolestima i bolesnicima (bolesnoj djeci i odraslima)
* pozitivan odnos i povjerenje prema liječniku
* pozitivan odnos prema cijepljenju

Zdravstveni odgoj u odnosu na zaposlenike vrtića obu­hvaća:

* educiranje o aktualnim temama i problemima izradom edukacijskih materijala i prezentacija (hitna stanja kod djece vrtičke dobi, pružanje prve pomoći, provođenje mjera zdravstvene zaštite, važnost provođenja protuepidemijskih mjera, osiguranje higijensko – sanitarnih mjera i slično)
* individualne ili grupne razgovore sa zaposlenicima vrtića ovisno o potrebi

Zdravstveni odgoj u odnosu na roditelje/skrbnike obu­hvaća:

* planiranje i provođenje individualnih razgovora s roditeljima/skrbnicima i održavanje roditeljskih sastanaka o temama zdravstvene prirode, samostalno ili uz suradnju sa članovima stručnog tima (pravilna prehrana, rast i razvoj u odnosu za antopometrijska mjerenja, mjere zdravstvene zaštite...)
* savjetovati i informirati roditelje o aktulnim problemima koji se događaju s djetetom ili u skupini

Zajedničkom suradnjom roditelja/skrbnika, odgojiteljica i ostalih članova stručnog tima ,zajednom sa zdravstvenomvoditeljicom, u provođenju mjera zdravstvene zaštite, sanitarno-higijenskih uvjeta, pravilne prehrane i zdravstvenog odgoja uvelike će olakšati i pomoći u realizaciji svih zadaća iz navedenih područja uz redovito, a redovitom evaluacijom i revidiranjem postojećeg plana uslijed zabilježenih nedostataka, pomoći u oblikovanju efikasnijeg načina rada i uspješnije realizacije ubuduće.